CELEX: 62012FN0037
Language: mt
Date: 2012-03-16 00:00:00
Title: Kawża F-37/12: Rikors ippreżentat fis- 16 ta’ Marzu 2012 — ZZ vs BEI

23.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 184/24
            
         Rikors ippreżentat fis-16 ta’ Marzu 2012 — ZZ vs BEI
   (Kawża F-37/12)
   2012/C 184/52
   Lingwa tal-kawża: it-Taljan
   
      Partijiet
   
   
      Rikorrent: ZZ (rappreżentant: L. Isola, avukat)
   
      Konvenuta: Bank Ewropew tal-Investiment
   
      Suġġett
   
   Minn naħa, l-annullament tal-ittra li permezz tagħha l-President tal-BEI ċaħad, wara rapport mill-kumitat “Dignity at work”, l-ilment dwar fastidju psikoloġiku, ippreżentat mir-rikorrent. Min-naħa l-oħra, l-annullament tal-parir ta’ dan il-kumitat sa fejn huwa ma kkonstatax li r-rikorrent safa vittma ta’ fastidju psikoloġiku.
   
      Talbiet tar-rikorrent
   
   Ir-rikorrent jitlob li t-Tribunal għas-Servizz Pubbliku jogħġbu:
   
               —
            
            
               jannulla l-ittra tal-20 ta’ Diċembru 2011 sa fejn il-President tal-BEI, minbarra li ma adotta l-ebda miżura fir-rigward tal-fastidju psikoloġiku li r-rikorrent ilu jbati għoxrin sena, qies li seta jheddu bil-għan li jġiegħlu jbati passivament kull att ta’ intimidazzjoni min-naħa tiegħu kif ukoll kull fastidju li minnu ta’ kuljum jisfa vittma, fl-ewwel lok bir-rinunzja minn terz tar-rikorsi ppreżentati quddiem il-Kumitat ta’ stħarriġ;
            
         
               —
            
            
               jannulla r-rapport u l-konklużjonijiet adottati fis-26 ta’ Ottubru 2011 mill-imsemmi Kumitat ta’ stħarriġ sa fejn huwa:
               
                           —
                        
                        
                           pprovda definizzjoni mhux xierqa tal-fastidju psikoloġiku u ma indirizzax l-ilment tar-rikorrent, li fir-rigward tiegħu r-regolamenti adottati mill-BEI huma għal kollox insuffiċjenti;
                        
                     
                           —
                        
                        
                           ċaħad ir-rikors, mingħajr ebda riferiment għar-regolamenti applikati;
                        
                     
                           —
                        
                        
                           ma pprovda ebda prova tal-investigazzjonijiet li allegatament saru u naqas milli jsemmi kemm il-fatti li dwarhom ir-rikorrent ilmenta, kif ukoll il-ġustifikazzjonijiet ipprovduti mill-BEI;
                        
                     
         
               —
            
            
               jannulla l-atti kollha konnessi, konsegwenti u preċedenti, fosthom ċertament dawk użati mill-Kumitat għall-fastidju psikoloġiku, mitluba inutilment fil-21 ta’ Diċembru 2011 u rrifjutati fis-6 ta’ Jannar 2012;
            
         
               —
            
            
               jikkundanna lill-BEI għall-ispejjeż.